Boekvoorlesing: Prinsessie en die Boekeman – AfriForum Teater
Boekvoorlesing: Prinsessie en die Boekeman
Hoewel Prinsessie skynbaar alles het wat haar hart begeer, kruip sy dikwels weg tussen die bladsye van haar boeke, waar die karakters haar enigste ware maats is. As die storms woed, bou sy 'n boekefort om haar teen die storms én die lewe te beskerm.
Eers lees klein Prinsessie oor Wolraad Woltemade, Racheltjie de Beer en rare karakters uit feëverhale. Later droom sy van prinse op perde uit ver, ver lande. Uiteindelik gaan sy self op reis en vind die een ding waarvan sy nooit kon droom nie – 'n boekeman!
En toe? Kom luister self die storie verder en vind uit wat gebeur …
Trek aan soos 'n prins of prinsessie en jy kan die gelukkige wenner van jou eie Prinsessie-boek wees.